**FOTOGRAFSKI NATEČAJ UMP 2020**

*Natečaj za najboljšo fotografijo UN75- problemi sodobnega sveta skozi oči mladih in kakšno prihodnost si želimo?*

**PRAVILA IN POGOJI ZA PRIJAVO**

***Natečaj bo potekal do 31. 10. 2020***

Natečaj je namenjen mladim starim med 12 in 29 let. V primeru mladoletnosti potrebujejo soglasje starša ali zakonitega skrbnika za prijavo na natečaj. Fotografije bodo last udeležencev, UNESCO mladinska platforma pa bo imela pravico do njihove uporabe.

Udeleženec natečaja lahko pošlje največ 3 fotografije, na njih ne sme biti vidnega vodnega žiga, velikost pa naj bo najmanj 5 megapikslov.

Ob 75. obletnici ustanovitve OZN-a mlade fotografe sprašujemo kakšno prihodnost želijo in kateri so izzivi sodobnega sveta skozi njihove oči. Mladi naj skozi fotografije opozorijo na izzive in/ali predstavijo prihodnost, ki jo želijo.

Fotografije pošljite na e-mail naslov koordinator@unesco-mladi.si do vključno 31. 10. 2020.

**PRAVILA ZA PRIJAVO:**

Poleg fotografij mora prijava vsebovati:

* Ime in priimek
* Starost
* Kontaktne informacije
* Podrobnosti vsake spremembe, ki so bile narejene na slikah (dovoljene spremembe vključujejo osvetljevanje, zaslanjanje, obrezovanje in/ali barvni popravki)
* Izjavo o avtorstvu fotografij

**VAROVANJE OSEBNIH PODATKOV**

Organizator razpisa se obvezuje, da bo pridobljene osebne podatke o sodelujočih uporabil in obdeloval zgolj za izvedbe razpisa.

**IZBOR, OBVEŠČANJE IN NAGRADE**

Zmagovalno fotografijo bo izbrala komisija. Zmagovalec bo obveščen po elektronski pošti v roku enega tedna po koncu roka za prijavo. Odločitev komisije je dokončna in nanjo ni možna pritožba.
Zmagovalec bo prejel:

* v kategoriji od 12 do 17: 200 EUR
* v kategoriji od 18 do 29 let: 300 EUR

S prijavo na natečaj vsak sodelujoči sprejema pravila in pogoje sodelovanja na fotografskem natečaju.

**DODATNE INFORMACIJE**

Za dodatna vprašanja in informacije o natečaju smo dosegljivi: ***koordinator@unesco-mladi.si***